SIRI บวกเกือบ 2% ชู Backlog กว่า 34.65 ลบ. กูรูให้เป้าสูงสุด 2.50 บ.
 SIRI ล่าสุด ราคาอยู่ที่ 1.86 บาท บวก 0.03 บาท หรือ 1.64% สูงสุดที่ 1.88 บาท ต่ำสุดที่ 1.84 บาท มูลค่าซื้อขายที่ 50.19 ล้านบาท โบรกเกอร์แนะนำ “ซื้อ” ด้วยราคาเป้าหมาย 2.50 บาท
19 พ.ค. 2558

ผู้สื่อข่าวรายงานว่า ราคาหุ้นบริษัท แสนสิริ จำกัด (มหาชน) หรือ SIRI ณ เวลา 11.24น. ราคาอยู่ที่ 1.86 บาท บวก 0.03 บาท หรือ 1.64% สูงสุดที่ 1.88 บาท ต่ำสุดที่ 1.84 บาท มูลค่าซื้อขายที่ 50.19 ล้านบาท ขณะที่ดัชนีตลาดหุ้นไทยโดยรวมบวก 0.38%

บล.ไอร่า ระบุในบทวิเคราะห์ (19 พ.ค.) ว่า SIRI รายงานผลประกอบการไตรมาส 1/58 มีกำไรสุทธิ 540.56 ล้านบาท ลดลง 56% จากไตรมาสก่อน และ 35.0% จากปีก่อนแต่หากไม่รวมรายการพิเศษจะพบว่ากำไรจากการดำเนินงานปกติลดลง 69% จากไตรมาสก่อนแต่เติบโตเมื่อเทียบไตรมาส 1/57
ทั้งนี้ SIRI มี Presale ล่าสุดที่ 6,500 ล้านบาท คิดเป็น 20% ของเป้าบริษัท และ มี Backlog จำนวน 34,657 ล้านบาท คาดรองรับรายได้จนถึงปี 61 แต่ปรับกำไรสุทธิจากเดิม 3,483 ล้านบาท ลง 7% มาอยู่ที่ 3,237 ล้านบาท เนื่องจากทำการปรับ GPM ลงมาอยู่ที่ 31.5% จากก่อนหน้าที่ 33%
อย่างไรก็ตามยังคงใช้ P/E ที่ 10 เท่า สำหรับการประเมินราคาหุ้น SIRI แต่ประมาณการกำไรที่ปรับใหม่ลดลง ทำให้ได้ราคาเหมาะสมลดลงมาอยู่ที่ 2.26 บาท/หุ้น จากเดิม 2.40 บาท/หุ้น แนะนำ “ซื้อ”
 
บล.บัวหลวง ระบุในบทวิเคราะห์ (19 พ.ค.) ว่า SIRI กำไรสุทธิไตรมาส 1/58 มากกว่าที่คาด 20 % อยู่ที่ 541 ล้านบาท ต่ำลง 35% จากปีก่อน และ 36% จากไตรมาสก่อน ซึ่งหากหักรายการพิเศษแล้วพบว่ากำไรหลักเป็นไปตามที่เราคาด แต่ต่ำกว่าตลาดคาด 14% คาดกำไรโตขึ้นไตรมาส 2/58 จากยอดขายที่เพิ่มขึ้นและอัตรากำไรสุทธิที่เพิ่มขึ้น
โดยยังคงประมาณการไม่เปลี่ยนแปลงกำไรปกติเติบโต 23% จากปีก่อนสำหรับปี 2558 ยังคงแนะ “ซื้อ” ด้วยราคาเป้าหมาย 2.50 บาท จากคาดการณ์ยอดจองซื้อโดดเด่นที่สุดในกลุ่มสำหรับไตรมาส 2/58
 
 